# Månedsbrev oktober

Hei 😊

I september har vi hatt Tema Vennskap. Vi har stort fokus på inkludering og vennskap. Det at alle skal ha noen å leke med, oppleve trygghet og tilhørighet er viktig. En barnegruppe er i stadig utvikling og bevegelse. Selv om det er små endringer, vil det allikevel påvirke gruppa. Noen har sluttet, noen har begynt, nytt personal, eldst i barnehagen. Barna skal finne seg til rette i nye roller og oppdage hverandre på ny. Når vi skal støtte barna i denne prosessen er struktur, forutsigbarhet og det å anerkjenne barnas følelser og ressurser en forutsetning. *I Barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Vi skal støtte barna i å ta andres perspektiv, se en sak fra flere synsvinkler og reflektere over egne og andres følelser, opplevelser og meninger* (Rammeplanen).

**Mål og innhold for oktober:**

**Tema:** Vennskap

**Eventyr:** «Skinnvotten»

**Sang:** «Alle trenger en liten venn», sanger om dyrene.

**Nøkkelord**: frosk, mus, rev, hare, villsvin, bjørn, ulv (vi utvider etter hvert).

**Mål:** Inspirere barna til undring og samtale omkring egne og andres følelser, opplevelser og meninger.

**Sosialt mål:** Vi ønsker å støtte barnas initiativ til samspill og bidra til at alle kan få leke med andre, oppleve vennskap og lære å beholde venner.

Vi ønsker alle en god måned 😊 Hilsen Stefan, Kim, Haregeweini og Ida Mari